Hadrián I

Hadrián I estió o 95eno Papa de Roma, dende o 9 de febrero de l'anyo 772 dica a suya muerte o 25 d'aviento de 795, estando uno d'os pontificatos mes luengos d'a historia. Yera fillo d'un duque de Roma y cónsul imperial, Tódulo.

Habió de fer prent a la invasión d'o rei longobardo Desiderio, y a l'igual que Esteban II demandó aduya a los francos, alavez dirichitos por Carles Magno, qui entró en Italia en l'anyo 773, asitió Pavia, la prenió en chunio de 774, se proclamó rei d'os longobardos y s'adrezó ta Roma, on reconoixió as donacions que Pepín lo Petít heba feito a lo papato.

Hadrián I escribió a los bispes d'Hispania pa posar-los contra os errors de Felix d'Urchel. En l'anyo 786 ninvió una delegación t'Anglaterra pa establir y confirmar a Fe.

Mientres o suyo pontificato Irene, a madre de l'emperador Constantín VI convocó o seteno Concilio Ecumenico que se celebró en Nicea en l'anyo 787 y que baixo a presidencia d'os legatos papals restablió o culto a las santas imáchens condenando a iconoclastia y excomulgando a los suyos seguidors. D'esta traza se posó fin a la primera crisi iconoclasta, que heba encomenzato cuan l'emperador León III o Isauro en l'anyo 726.

Fue apedecato en a Basilica de Sant Pero.

 Hadrián I en fuents aragonesas 
Ye nombrato en o "Libro d'os Emperadors" en o capítol que dedican a Irene y o suyo fillo Constantín VI, en especial cuan parlan d'o Concilio de Nicea II, pero tamién cuan morió y lo succedió o Papa León III.

Tamién ye nombrato en o "Libro d'o Trasoro":

Categoría:Papas
Categoría:Naixius de Roma
Categoría:795 (muertes)